SVS-OAR2-2023/049650-004

**Nariadenie Obecného úradu v Slovenských Kľačanoch č. 145/2023 zo 16. novembra 2023**

**o registratúrnom poriadku**

Na zabezpečenie jednotného postupu pri správe registratúry podľa osobitného predpisu[[1]](#footnote-1) v pôsobnosti Obecného úradu v Slovenských Kľačanoch (ďalej len „ obecný úrad“) ustanovujem:

**PRVÁ ČASŤ**

**ZÁKLADNÉ USTANOVENIA**

**Čl. 1**

**Úvodné ustanovenia**

(1) Registratúrny poriadok ustanovuje postup obecného úradu pri správe registratúry, a to najmä pri manipulácii s registratúrnymi záznamami a spismi, ako aj pri náležitom a pravidelnom vyraďovaní spisov. Súčasťou registratúrneho poriadku je registratúrny plán obecného úradu, ktorý tvorí prílohu č. 1 tohto predpisu.

(2) Na registratúrne záznamy, ktorých evidenciu a manipuláciu upravujú všeobecne záväzné právne predpisy a interné predpisy (ďalej len „špeciálne druhy registratúrnych záznamov“) - utajované skutočnosti, účtovné záznamy, záznamy personálnej agendy sa ustanovenia tohto registratúrneho poriadku vzťahujú primeraným spôsobom.[[2]](#footnote-2)

(3) Starostka obce dôsledne dbá, aby sa pri správe registratúry dodržiavali ustanovenia registratúrneho poriadku.

(4) Správu registratúrnych záznamov prostredníctvom elektronického informačného systému na správu registratúry (ďalej len „elektronický systém správy registratúry“) upravuje osobitný interný predpis.[[3]](#footnote-3) Úrad zabezpečí ochranu údajov elektronického systému správy registratúry   
pred poškodením, nežiaducou zmenou alebo neoprávneným použitím.

(5) Správu registratúry spravidla zabezpečuje administratívny zamestnanec obecného úradu poverený vedením registratúrneho denníka, správou príručnej registratúry, ako aj správou registratúrneho strediska (ďalej len „administratívny zamestnanec“).

(6) Obecný úrad spravuje registratúru tak, aby nedošlo k poškodeniu, zničeniu, strate alebo neoprávnenému použitiu záznamov alebo spisov. Ak sa zistí, že došlo k poškodeniu, zničeniu alebo strate, vyhotoví administratívny zamestnanec zápisnicu o výsledkoch šetrenia a možných dôsledkoch porušenia celistvosti registratúry. Zápisnicu, ktorou sa určí spôsob nahradenia registratúrneho záznamu alebo spisu, prípadne iné potrebné opatrenia, podpisuje starostka obce. V prípade potreby úrad pristúpi k rekonštrukcii spisu podľa osobitného predpisu.[[4]](#footnote-4)

(7) Zamestnanec pri rozviazaní pracovného pomeru, protokolárne odovzdá starostke obce nevybavené spisy a evidenčné pomôcky.

(8) Dozor nad vyraďovaním spisov vrátane špeciálnych druhov záznamov obecného úradu vykonáva príslušný archívny orgán.[[5]](#footnote-5)

(9) Obecný úrad vedie evidenciu záznamov v štátnom jazyku Slovenskej republiky.[[6]](#footnote-6)

(10) Pojem „obecný úrad“ sa vzťahuje aj na zariadenia obecného úradu, ak tento predpis neustanovuje inak.

**Čl. 2**

**Základné pojmy**

(1) Správa registratúry na účely tohto registratúrneho poriadku je organizovanie manipulácie   
so záznamami a spismi (prijímanie, triedenie, evidovanie, obeh, tvorba, vybavovanie, odosielanie záznamov a ukladanie, ochrana a vyraďovanie spisov (záznamov)), ako aj náležité personálne obsadenie, priestorové a materiálno-technické zabezpečenie registratúry obecného úradu. Súčasťou správy registratúry je aj príprava registratúrneho poriadku a plánu.

(2) Zásielka je záznam pri doprave a doručení adresátovi.

(3) Záznam je písomná, obrazová, zvuková alebo iným spôsobom zaznamenaná informácia, ktorá pochádza z činnosti obecného úradu alebo bola obecnému úradu doručená.

(4) Registratúrny záznam je informácia, ktorú obecný úrad zaevidoval v registratúrnom denníku.

(5) Elektronický registratúrny záznam je pôvodný, elektronicky vytvorený registratúrny záznam,  
ktorý obecný úrad uchováva na dátovom nosiči, prenáša alebo spracúva pomocou technických prostriedkov v elektronickej, magnetickej, optickej alebo v inej forme.

(6) Spis je registratúrny záznam alebo súbor registratúrnych záznamov, ktoré vznikli v súvislosti s vybavovaním tej istej veci.

(7) Spisový obal je neoddeliteľná súčasť spisu, do ktorej sa zakladajú jednotlivé registratúrne záznamy (podania a vybavenia) spolu s prílohami; pri elektronických spisoch sa nevyhotovuje.

(8) Registratúra je súbor všetkých registratúrnych záznamov evidovaných obecným úradom.

(9) Registratúrny denník je základná evidenčná pomôcka správy registratúry. Obsahuje údaje o prijatí, tvorbe, vybavení, odoslaní registratúrnych záznamov a uložení a vyradení spisov.

(10) Evidenčnými pomôckami sú všetky knižne vedené evidencie, ako aj povinné tlačové výstupné zostavy vyhotovené v rámci agendových systémov a osobitných systematických evidencií vedených podľa osobitných predpisov.[[7]](#footnote-7)

(11) Osobitnou systematickou evidenciou je evidencia záznamov alebo spisov ustanovená interným predpisom alebo osobitným predpisom; na tieto evidencie a v nich zaevidované záznamy a spisy sa ustanovenia tohto nariadenia vzťahujú primeraným spôsobom, vrátane ich zaevidovania v registratúrnom denníku.

(12) Podanie je každý podnet, ktorý obecný úrad prijal na úradné vybavenie.

(13) Vybavenie je záznam obsahujúci informáciu o spôsobe vybavenia podania.

(14) Registratúrny plán je pomôcka na účelné a systematické ukladanie spisov. Pridelením registratúrnej značky určuje spisom miesto v registratúre; ďalej určuje spisom znak hodnoty a lehotu uloženia.

(15) Registratúrna značka je symbol ustanovený registratúrnym plánom pre určitý spis alebo skupinu spisov.

(16) Registratúrne stredisko je miesto, kde sa ukladajú a ochraňujú vybavené a uzatvorené spisy obecného úradu do uplynutia predpísaných lehôt uloženia a do ich vyradenia.

**DRUHÁ ČASŤ**

**ZÁSIELKY**

**Čl. 3**

**Prijímanie elektronických zásielok**

(1) Prijímanie elektronických zásielok upravuje osobitný predpis.[[8]](#footnote-8)

(2) Obecný úrad prijíma elektronické zásielky prostredníctvom elektronickej schránky, elektronickej podateľne, elektronickej pošty alebo elektronických služieb. Elektronické zásielky doručené elektronickou poštou úrad prijíma aj prostredníctvom e-mailových schránok zamestnancov.

(3) Elektronický systém správy registratúry úradu je prepojený s elektronickou podateľňou a elektronickou schránkou. Prijatý elektronický záznam sa spravidla ukladá v tvare, v akom bol doručený.

(4) Obecný úrad prijíma elektronické zásielky v dátových formátoch podľavyhlášky č. 78/2020 Z. z.. Obecný úrad skontroluje obsah, formát, bezpečnosť a možnosť zobrazenia doručeného elektronického záznamu používateľsky zrozumiteľným spôsobom. Ak nie je možné zobraziť elektronický záznam používateľsky zrozumiteľným spôsobom a možno z neho zistiť adresu odosielateľa, obecný úrad o tom odosielateľa informuje.

(5) Ak je prijatý elektronický záznam autorizovaný kvalifikovaným elektronickým podpisom alebo kvalifikovanou elektronickou pečaťou, ku ktorým je pripojená kvalifikovaná elektronická časová pečiatka, výsledok overenia ich platnosti sa trvalo pripojí k prijatému elektronickému záznamu pripojením technickej správy alebo zaznamenaním výsledku overenia v elektronickom systéme správy registratúry*.* Doručená technická správa sa nepovažuje za elektronický záznam.

**Čl. 4**

**Prijímanie neelektronických zásielok a podaní**

(1) Prijímanie neelektronických zásielok upravuje osobitný predpis.[[9]](#footnote-9)

(2) Administratívny zamestnanec prijíma neelektronické zásielky, ktoré boli obecnému úradu doručené, ak sú adresované úradu. Na požiadanie doručiteľa potvrdí prijatie zásielky odtlačkom prezentačnej pečiatky na kópii záznamu, na osobitnom lístku s dátumom prevzatia alebo   
na prednom diele doručenky podľa predtlače.

(3) Administratívny zamestnanec skontroluje správnosť adresy, počet prijatých zásielok podľa evidencie na súpiske pošty a neporušenosť obalov zásielok. Omylom doručené zásielky vráti pošte alebo doručiteľovi, prípadne ich vráti priamo adresátovi. Iné nedostatky pri doručení zásielok obecný úrad reklamuje v poštovom podniku. Podávanie a dodávanie zásielok v poštovom styku a spôsob ich reklamácie upravujú poštové podmienky vydané poštovým podnikom.

(4) Prevzatie zásielky, ktorú žiadateľ podal osobne, môže podateľňa potvrdiť odtlačkom prezentačnej pečiatky na kópii záznamu alebo na prednom diele doručenky podľa predtlače.

**Čl. 5**

**Triedenie a otváranie zásielok**

(1) Triedenie a otváranie zásielok upravuje osobitný predpis.[[10]](#footnote-10)

(2) Administratívny zamestnanec triedi zásielky na

a) zásielky, ktoré sa otvoria a následne zaevidujú,

b) zásielky, ktoré sa otvoria a pridelia priamo zamestnancovi úradu , ktorý vedie ich evidenciu: faktúry, výpisy z účtu.

c) zásielky, ktoré sa odovzdávajú adresátom neotvorené; to neplatí, ak zásielka bola doručená prostredníctvom elektronickej schránky,

d) noviny, časopisy, prospekty, reklamné materiály, inú tlač a pozvánky, ktoré nemajú formu listu.

(3) Administratívny zamestnanec neotvára neelektronické: súkromné zásielky, zásielky, na ktorých je uvedené, že sa nesmú otvárať, zásielky adresované starostke obce, zásielky, ktoré nie sú adresované obecnému úradu, takéto zásielky sa na obálke označia odtlačkom prezentačnej pečiatky. Príjemca neotvorenej zásielky zodpovedá za jej ďalšiu manipuláciu v súlade s ustanoveniami tohto predpisu.

(4) Za súkromnú sa považuje každá zásielka, na ktorej je meno a priezvisko adresáta uvedené   
pred názvom obecného úradu.

(5) Triedenie zásielok sa vykonáva podľa adresátov. Ak nemožno z označenia zistiť, komu je zásielka určená, určí sa adresát podľa obsahu zásielky. Ak je obsah zásielky nejednoznačný, predloží administratívny zamestnanec zásielku starostke obce na rozhodnutie o pridelení.

(6) O pridelení neotvorených zásielok vedie administratívny zamestnanec evidenciu. Otváranie takýchto zásielok, s výnimkou súkromných zásielok, vykonáva starostka obce.

(7) Obálka sa uschováva do uzatvorenia spisu. Trvalo pripojená k prijatému záznamu zostáva, ak

a) záznam nie je datovaný alebo ak sa jeho dátum podstatne líši od podacej pečiatky poštového  
 podniku na obálke,

b) adresa odosielateľa je uvedená len na obálke,

c) má dátum podania zásielky právny účinok,

d) je na obálke odtlačok prezentačnej pečiatky,

e) ide o zásielku doručenú na návratku,

(8) Ak doručená elektronická zásielka obsahovala viacero podaní alebo je určená na spracovanie viacerým spracovateľom, tak sa zaraďuje do obehu vytvorením jej elektronických kópií.

(9) Elektronickú kópiu zo záznamu v listinnej podobe a naopak vytvára úrad tak, aby obsahovala pôvodné označenie originálu záznamu a aby bola zabezpečená jednoznačná väzba medzi týmito záznamami.

(10) Noviny, časopisy, prospekty, reklamné materiály, cenníky, katalógy, všeobecne záväzné predpisy, technické normy ani pozvánky, ktoré nemajú formu listu, sa odtlačkom prezentačnej pečiatky neoznačujú.

**Čl. 6**

**Označovanie prijatých záznamov a ich zaradenie do obehu**

(1) Označovanie prijatých záznamov upravuje osobitný predpis.[[11]](#footnote-11)

(2) Prijatý elektronický záznam sa označí jednoznačným systémovým identifikátorom pôvodu, prijatý neelektronický záznam sa označí jednoznačným identifikátorom registratúry, ktorý obsahuje údaje o pôvodcovi alfanumerického kódu.

(3) Na prijaté neelektronické záznamy administratívny zamestnanec odtlačí prezentačnú pečiatku, ktorej vzor tvorí prílohu č. 2 tohto predpisu. Odtlačkom prezentačnej pečiatky sa označuje aj neelektronický záznam vzniknutý zaručenou konverziou[[12]](#footnote-12) z pôvodného elektronického záznamu. Prezentačná pečiatka sa odtláča spravidla v hornej časti ľavej strany záznamu tak, aby všetky údaje zostali čitateľné. V odtlačku prezentačnej pečiatky administratívny zamestnanec vyznačí dátum doručenia, počet príloh a evidenčné číslo záznamu, ak ho zaevidoval do registratúrneho denníka*.* Ďalšie údaje do odtlačku prezentačnej pečiatky vpíše spracovateľ.

(4) Administratívny zamestnanec vyznačí na prijatom zázname ceninu, ak k nemu bola priložená. Vyznačí jej nominálnu hodnotu a počet kusov. Zásielku odovzdá starostke.

(5) Ak sa po otvorení zásielky zistí, že záznam je určený inému adresátovi, uvedie sa na obálku dátum jej otvorenia, priezvisko a podpis zamestnanca, ktorý ju otvoril. Pôvodná obálka sa vloží spolu   
s podaním do novej obálky a odošle sa správnemu adresátovi alebo sa vráti odosielateľovi.

(6) Prijaté záznamy ako zmluvy, dohody, rozsudky, platobné rozkazy, predvolania na súdne pojednávanie a vykonávacie protokoly sa označia prezentačnou pečiatkou na poslednej zadnej strane.

(7) Elektronické záznamy sa odovzdávajú spracovateľovi prostredníctvom elektronického systému správy registratúry alebo vytlačené.

(8) Ak sa z prijatého elektronického záznamu vytvorí neelektronická kópia, označí sa v pravom hornom rohu slovom „kópia“, dátumom prijatia a identifikátormi pôvodného prijatého elektronického záznamu z registratúrneho denníka alebo inej evidencie*.* Kópia sa odtlačkom prezentačnej pečiatky neoznačí.

(9) Pri odovzdávaní záznamov spracovateľovi vyznačí starostka obce pokyny prostredníctvom správy registratúry alebo pokynového lístka.

(10) Spracovateľ je zodpovedný za ochranu záznamov, ktoré prevzal.

**TRETIA ČASŤ**

**EVIDOVANIE ZÁZNAMOV A SPISOV**

**BEZ VYUŽITIA ELEKTRONICKÉHO SYSTÉMU SPRÁVY REGISTRATÚRY**

**Čl. 7**

**Evidovanie záznamov a spisov bez využitia elektronického**

**systému správy registratúry**

(1)Evidovanie záznamov a spisov bez využitia elektronického systému správy registratúry upravuje osobitný predpis.[[13]](#footnote-13)

(2) Obecný úrad vedie evidenciu záznamov a spisov bez využitia elektronického systému správy registratúry centralizovaným spôsobom prostredníctvom registratúrneho denníka.

(3) Pre každý kalendárny rok sa prvý pracovný deň otvára nový registratúrny denník, ktorý sa označí názvom úradu a rokom. Registratúrny denník sa uzatvára posledný pracovný deň roka*.* Registratúrny denník sa uzatvára zápisom „Uzatvorené číslom“, pripojí sa dátum, odtlačok úradnej podlhovastej (nápisovej) pečiatky, meno, priezvisko a podpis starostky. Ak sa v registratúrnom denníku používajú skratky a rozlišovacie znaky, uvedie sa na jeho poslednej, zadnej strane ich zoznam s vysvetlivkami.

(4) Obecný úrad ďalej využíva na evidovanie záznamov a spisov osobitné systematické evidencie   
a agendové systémy: DCOM - evidencia daní a poplatkov, evidencia obyvateľov. KEO - účtovníctvo, majetok, evidencia obyvateľov. REGOB – evidencia obyvateľov, Centrálna ohlasovňa – evidencia obyvateľov. RISSAM – účtovníctvo.

(5) V registratúrnom denníku sa evidujú všetky záznamy, ktoré sú podnetom pre otvorenie spisu.   
Do registratúrneho  denníka sa preevidujú aj záznamy, ktorým bol zrušený stupeň utajenia17.

(6) Ak príjemca po otvorení súkromnej zásielky zistí, že záznam má úradný charakter, vráti ho   
na zaevidovanie v registratúrnom denníku.

(7) V registratúrnom denníku sa vypĺňajú všetky údaje podľa predtlače. Chybný zápis sa škrtne takým spôsobom, aby zostal čitateľný.

(8) Registratúrne záznamy patriace do spisu eviduje spracovateľ na osobitnom tlačive s označením „Obsah spisu“, ktorého vzor tvorí prílohu č. 3 tohto predpisu a je neoddeliteľnou súčasťou spisu.

(9) Prvý registratúrny záznam spisu zaevidovaný do registratúrneho denníka sa zároveň zapíše   
do obsahu spisu bez uvedenia poradového čísla. Do tlačiva „Obsah spisu“ sa zaeviduje v poradí druhý registratúrny záznam v rámci spisu pod poradovým číslom 001. Obsah spisu sa uzatvára podčiarknutím posledného registratúrneho záznamu a zápisom „Uzatvorené dňa...., spracoval.... .

(10) Číslo záznamu obsahuje číslo spisu bez označenia úradu doplnené o poradové číslo záznamu z obsahu spisu (napr. 67/001, 67/002).

**Čl. 8**

**Tvorba spisu bez využitia elektronického systému správy registratúry**

(1) Tvorbu spisu upravuje osobitný predpis.18

(2) Spis tvorí spisový obal, registratúrne záznamy a obsah spisu.

(3) O zaradení registratúrneho záznamu do už existujúceho spisu alebo o otvorení nového spisu rozhodne spracovateľ. Zaradenie registratúrneho záznamu do existujúceho spisu alebo otvorenie nového môže vykonať administratívny zamestnanec.

(4) Spracovateľ, ktorý vytvára nový spis, mu pridelí registratúrnu značku, lehotu uloženia a znak hodnoty podľa registratúrneho plánu úradu, tieto údaje sa vyznačia pri otvorení spisu aj v registratúrnom denníku, vyhotoví spisový obal a vloží doň tlačivo „Obsah spisu“.

(5) Číslo spisu sa prideľuje registratúrnemu záznamu

a) ktorého vybavenie patrí do pôsobnosti obecného úradu,

b) obsahujúcemu informácie dôležité pre činnosť obecného úradu,

c) vzniknutému z vlastného podnetu obecného úradu,

d) adresovanému obecnému úradu, ale nepatriacemu do jeho pôsobnosti,

e) ktorého obsah súvisí s organizáciou činnosti obecného úradu.

(6) Číslo spisu obsahuje poradové číslo z registratúrneho denníka a rok (napríklad -19/2022).

(7) Spisový obal je neoddeliteľnou súčasťou spisu, do ktorého sa zakladajú jednotlivé registratúrne záznamy spolu s prílohami a obsah spisu. Spisový obal obsahuje údaje základné číslo, registratúrna značka, znak hodnoty, lehota uloženia a text*;* jeho vzor tvorí prílohu č. 4 tohto predpisu.

(8) Registratúrne záznamy súvisiace s vybavením jednej veci sa evidujú v jednom kalendárnom roku pod rovnakým číslom spisu. Registratúrny záznam nesmie zostať nezaradený do spisu. Obsah spisu sa vyhotovuje priebežne a to aj pri prechode spisu do nasledujúceho roku; uzatvára sa spolu s uzatvorením spisu.

(9) Ak príde nasledujúci rok k už existujúcemu spisu nový záznam v tej istej veci alebo nový záznam vznikne na obecnom úrade, zaeviduje sa v registratúrnom denníku nového kalendárneho roka, jeho číslo sa stáva číslom spisu. Nové číslo spisu sa vyznačí na pôvodnom spisovom obale. Prepojenie spisov sa vyznačí v registratúrnych denníkoch obidvoch rokov (predchádzajúce číslo, nasledujúce číslo).

(10) Spis sa ukladá do registratúry roku, v ktorom mu bolo pridelené posledné číslo spisu.

**Čl. 9**

**Spisová zložka**

1. Spis sa môže stať spisovou zložkou, ak je vopred zrejmé, že vybavovanie veci bude prebiehať niekoľko rokov alebo je to z procesného hľadiska účelné. Podmienkou vedenia spisovej zložky je jej označenie osobitným identifikátorom18.
2. Evidovanie spisových zložiek vedie úrad prostredníctvom agendového informačného systému alebo osobitnej systematickej evidencie; záznamy sa neevidujú v registratúrnom denníku.
3. Spisovú zložku tvorí obal spisovej zložky, registratúrne záznamy a obsah spisovej zložky.
4. Číslo spisovej zložky je jej identifikátorom a je nemenné až do uzatvorenia veci. Číslo spisovej zložky povinne obsahuje označenie úradu, poradové číslo z evidencie agendového informačného systému alebo osobitnej systematickej evidencie a označenie konkrétnej agendy; môže obsahovať aj rok založenia spisovej zložky.
5. Všetky záznamy patriace do spisovej zložky sa evidujú v nepretržitom chronologicko-numerickom poradí v rámci tejto zložky prostredníctvom tlačiva „obsah zložky“. Obsah zložky môže byť vytváraný agendovým informačným systémom automatizovane.
6. Spracovateľ pridelí spisovej zložke registratúrnu značku, lehotu uloženia a znak hodnoty podľa registratúrneho plánu úradu pri jej otvorení. Tieto údaje vyznačí aj v agendovom informačnom systéme alebo osobitnej systematickej evidencii.
7. Spisová zložka sa v registratúrnom stredisku manipuluje podľa ročníkov vyradenia.

**ŠTVRTÁ ČASŤ**

**VYBAVOVANIE SPISOV**

**Čl. 10**

**Vybavovanie spisov**

(1) Vybavovanie spisu upravuje osobitný predpis.[[14]](#footnote-14)

(2) Registratúrny záznam alebo spis sa vybavuje:

a) registratúrnym záznamom,

b) postúpením,

c) vzatím na vedomie,

d) úradným záznamom,

(3) Spracovateľ zodpovedá za vecnú a jazykovú správnosť, ako aj formálnu stránku vybavenia spisov. Spracovateľ vyhotovuje registratúrne záznamy podľa platných technických noriem[[15]](#footnote-15) alebo inej obdobnej technickej špecifikácie.

(4) Spracovateľ podľa pokynov starostky obce volí najvhodnejší spôsob vybavenia spisov. Ak vybaví vec ústne (osobne alebo telefonicky), urobí o tom záznam na podaní alebo vyhotoví úradný záznam. Záznam musí obsahovať dátum, údaje o čase, výsledku a s kým bola vec vybavená.

(5) Ak sa obmedzuje prístup k spisu, uvedie spracovateľ na spisovom obale označenie „obmedzený prístup“ a čas trvania obmedzenia. Tieto údaje vyznačí aj v evidencii spisov.[[16]](#footnote-16)

6) Ak sa má k neelektronickému registratúrnemu záznamu alebo listinnému rovnopisupripojiť doložka právoplatnosti a vykonateľnosti, úrad ju pripája odtlačkom pečiatky na prvú stranu písomného vyhotovenia registratúrneho záznamu, spravidla do ľavého horného rohu. Doložka právoplatnosti a vykonateľnosti obsahuje číslo rozhodnutia, ku ktorému sa pripája a dátum nadobudnutia právoplatnosti alebo dátum nadobudnutia vykonateľnosti rozhodnutia. Doložku právoplatnosti a  vykonateľnosti podpíše zamestnanec úradu, ktorý ju pripojil a uvedie deň, v ktorom tak urobil. Pripájanie doložky právoplatnosti a doložky vykonateľnosti k elektronickému registratúrnemu záznamu upravuje osobitný predpis.[[17]](#footnote-17) Elektronickýregistratúrny záznam odosielaný adresátovi po vyznačení právoplatnosti alebo vykonateľnosti sa nepovažuje za nový elektronický registratúrny záznam. Elektronický formulár doložky právoplatnosti a elektronický formulár doložky vykonateľnosti je zverejnený v module elektronických formulárovna ústrednom portáli verejnej správy.

(7) Spracovateľ sa nesmie podieľať na vybavovaní registratúrneho záznamu, obsahom ktorého je jeho vlastný záujem, záujem osôb jemu blízkych alebo osôb, s ktorými je v blízkom alebo príbuzenskom vzťahu. Ak mu bol takýto registratúrny záznam pridelený na vybavenie, upozorní na to starostku obce, ktorý určí iného spracovateľa.

(8) Ak sa po zaevidovaní záznamu zistí, že vybavenie nepatrí do pôsobnosti obecného úradu, odstúpi ho spracovateľ so sprievodným listom miestne a vecne príslušnému orgánu alebo organizácii. Odosielateľa o tomto postupe informuje zaslaním rovnopisu sprievodného listu, alebo upovedomením o postúpení záznamu. Odosielateľ, ktorý neuviedol svoje meno a priezvisko alebo názov sa o vybavení veci neinformuje.

(9) Registratúrny záznam, ktorý je nezrozumiteľný, nečitateľný, nejednoznačný, neurčitý, obsahuje nejasné formulácie, hanlivé vyjadrenia, všeobecné urážky, osočovanie alebo vulgárne výrazy, popisuje rôzne hodnotiace úsudky, názory či postoje odosielateľa, pričom z obsahu registratúrneho záznamu nevyplývajú ďalšie skutočnosti, z ktorých by bolo zrejmé, čoho sa odosielateľ domáha, alebo ide o ďalšie opakované podanie toho istého odosielateľa, sa vybaví vzatím na vedomie   
bez upovedomenia odosielateľa o tomto postupe.

(10) Spracovateľ zaradí návrh vybavenia do schvaľovacieho procesu. Starostka obce skontroluje vybavenie podania; zodpovedá za jeho posúdenie z vecného a odborného hľadiska, ako aj z hľadiska dodržania všeobecne záväzných právnych predpisov a interných predpisov. Kontrola vybavenia podania sa môže realizovať prostredníctvom elektronického systému správy registratúry; súčasťou schválenia môže byť autorizácia registratúrneho záznamu.

(11) Údaje o vybavení, uzatvorení a uložení spisu spracovateľ vyznačí v obsahu spisu, na spisovom obale, ako aj v registratúrnom denníku alebo v inej evidencii; záznam musí obsahovať údaje, ako bola vec vybavená, kde je spis uložený a dátum uzatvorenia spisu.

(12) Spracovateľ môže mať u seba iba neuzatvorené spisy*.*

**Čl. 11**

**Používanie pečiatok**

(1) Používanie pečiatok a ich evidenciu upravuje osobitný predpis.[[18]](#footnote-18)

(2) Obecný úrad používa úradnú podlhovastú (nápisovú) pečiatku, ktorú na registratúrnych záznamoch odtláča modrou farbou. Jej text je zhodný s textom záhlavia dokumentu, na ktorý sa pečiatka odtláča. Obecný úrad používa okrúhlu pečiatku so štátnym znakom Slovenskej republiky a okrúhlu pečiatku s obecným erbom a prezentačnú pečiatku, ktoré odtláča červenou farbou.

(3) Ak obecný úrad používa niekoľko pečiatok toho istého typu s rovnakým textom, rozlišujú sa číslom, ktoré musí byť v odtlačku pečiatky čitateľné.

(4) Administratívny zamestnanecvedie evidenciu úradných pečiatok.[[19]](#footnote-19) Evidencia obsahuje odtlačok pečiatky s uvedením mena, priezviska a funkcie osoby, ktorá ju prevzala a používa.

(5) Odtlačok pečiatky netvorí právne nevyhnutnú súčasť registratúrneho záznamu. Odtláča sa spravidla vtedy, ak tak ustanovuje všeobecne záväzný právny predpis alebo zaužívaná prax v obchodnom alebo úradnom styku.

(6) Elektronický registratúrny záznam ani jeho neelektronickú kópiu úrad odtlačkom úradnej pečiatky neoznačuje.

**Čl. 12**

**Podpisovanie a rozmnožovanie registratúrnych záznamov**

(1) Podpisovanie registratúrnych záznamov upravuje osobitný predpis.[[20]](#footnote-20)

(2) Registratúrny záznam podpisuje starostka obce alebo jej zástupca. Z podpisového práva vyplýva aj zodpovednosť za vecnú a formálnu správnosť podpisovaného záznamu.[[21]](#footnote-21)

(3) Na registratúrny záznam sa umiestňuje spravidla jeden podpis.

(4) Meno a priezvisko, ako aj funkčné označenie podpisujúceho sa vytlačia. Ak originál neelektronického registratúrneho záznamu v neprítomnosti starostky obce podpisuje jej zástupca, vyhotoví sa registratúrny záznam s podpisovou doložkou starostky obce a pripojí pred svoj podpis skratku „v z.“ (v zastúpení).

(5) Ak sa neelektronické registratúrne záznamy odovzdávajú na rozmnožovanie, uvedie sa na registratúrny záznam za vytlačeným menom a priezviskom starostky obce skratka „v. r.“ (vlastnou rukou). Starostka obce podpíše iba originál registratúrneho záznamu.

(6) Elektronický registratúrny záznam sa autorizuje kvalifikovaným elektronickým podpisom vyhotoveným s použitím mandátneho certifikátu alebo kvalifikovanou elektronickou pečaťou, ku ktorým sa pripojí kvalifikovaná elektronická časová pečiatka. K internému elektronickému záznamu sa pripája elektronický podpis alebo elektronická parafa.

(7) Elektronické prílohy vo formáte PDF obecný úrad autorizuje*,* elektronické prílohy vytvárané prostredníctvom elektronického formulára obecný úrad autorizuje*.*

**Čl. 13**

**Odosielanie zásielok**

(1) Odosielanie zásielok upravuje osobitný predpis.[[22]](#footnote-22)

(2) Neelektronické zásielky sa odosielajú obyčajnou poštou, doporučene, na návratku (doručenku), alebo kuriérnymi službami. Elektronické zásielky sa odosielajú prostredníctvom elektronickej schránky, elektronickej pošty alebo inými elektronickými prostriedkami. Na doručovanie elektronických registratúrnych záznamov pri výkone verejnej moci sa vzťahuje § 29 zákona   
o e-Governmente v znení zákona č. 273/2015 Z. z.

(3) Elektronický registratúrny záznam vyhotovený obecným úradom pri výkone verejnej moci môže byť odosielaný aj v podobe listinného rovnopisu; nezakladá sa do spisu. Podmienkou automatizovaného odosielania listinného rovnopisu je vyhotovenie pôvodného elektronického registratúrneho záznamu v podobe elektronického formulára. Prílohy elektronického registratúrneho záznamu obecný úrad vyhotovuje vo formátoch podľa osobitného predpisu[[23]](#footnote-23).

(4) Ak nejde o doručovanie pri výkone verejnej moci, registratúrny záznam vyhotovený úradom môže byť odosielaný aj v podobe zaručenej konverzie pôvodného dokumentu;nezakladá sa do spisu. Z odoslaného registratúrneho záznamu môže úrad vyhotoviť zaručenú konverziu pôvodného dokumentu aj na žiadosť adresáta.

(5) Administratívny zamestnanec roztriedi registratúrne záznamy podľa spôsobu odoslania. Zásielky adresátom, s ktorými je pravidelný poštový styk, spravidla združuje do spoločnej obálky.

(6) Neelektronické doporučené zásielky, doporučené zásielky 1. triedy a zásielky na návratku (doručenku) sa zapisujú do poštových podacích hárkov (neelektronických alebo elektronických)   
v ktorých poštový podnik potvrdzuje prevzatie na prepravu.

(7) Na podpísané návratky administratívny zamestnanec zaznamená dátum doručenia a návratku odovzdá spracovateľovi na založenie do spisu a zaznačenie informácie o stave vybavenia alebo ju vloží do uzatvoreného spisu.

(8) Pri osobnom prevzatí zásielky adresátom sa odovzdá zásielka fyzickej osobe po preukázaní jej osobnej totožnosti občianskym preukazom, cestovným dokladom, úradným preukazom alebo overeným splnomocnením adresáta. Prevzatie zásielky sa podpisuje na kópii registratúrneho záznamu alebo na doručovacom lístku s uvedením dátumu prevzatia. Údaj o osobnom prevzatí   
sa uvedie v evidencii slovami „Prevzaté osobne“.

**PIATA ČASŤ**

**UKLADANIE SPISOV**

**Čl. 14**

**Registratúrny plán**

(1) Registratúrny plán usporadúva registratúru obecného úradu do vecných skupín podľa jednotlivých úsekov činnosti obecného úradu. Jednotlivým vecným skupinám spisov určuje registratúrnu značku, znak hodnoty a lehotu uloženia.

(2) Registratúrna značka sa ustanovuje v registratúrnom pláne pre vecnú skupinu spisov. Registratúrna značka určuje ich miesto v registratúre obecného úradu. Skladá sa z abecednej skratky alebo alfanumerickej skratky, pričom prvé písmeno označuje typ agendy, druhé písmeno vecnú skupinu spisov v rámci danej agendy a číslica druh registratúrneho záznamu v rámci danej vecnej skupiny.

(3) Registratúrny plán a jeho zmeny a dodatky pripravuje administratívny zamestnanec v spolupráci s archívom.

**Čl. 15**

**Registratúra obecného úradu**

(1) Ukladanie registratúrnych záznamov a spisov a vedenie príručnej registratúry upravuje osobitný predpis.[[24]](#footnote-24)

(2) Elektronický registratúrny záznam a elektronický spis sa ukladá v elektronickom systéme správy registratúry, vo vládnom cloude, v module dlhodobého uchovávania alebo v agendovom informačnom systéme až do svojho vyradenia vo formátoch: doc, xls, jpg, pdf *.*

(3) Spracovateľ alebo administratívny zamestnanec pred uzatvorením spisu skontroluje jeho úplnosť podľa obsahu spisu. Ak je spis neúplný, zodpovedá za jeho doplnenie.

(4) Uzatvorený spis sa ukladá takto:

a) elektronický spis v elektronickej príručnej registratúre a v elektronickom registratúrnom  
stredisku v elektronickom systéme správy registratúry alebo v module dlhodobého uchovávania alebo v agendovom informačnom systéme,

b) neelektronický spis v príručnej registratúre a registratúrnom stredisku[[25]](#footnote-25),

c) kombinovaný spis tak, že jeho elektronické registratúrne záznamy sa ukladajú v elektronickej   
 príručnej registratúre a elektronickom registratúrnom stredisku v elektronickom systéme správy   
 registratúry, v module dlhodobého uchovávania alebo v agendovom informačnom systéme   
 jeho neelektronické registratúrne záznamy sa ukladajú v príručnej registratúre a registratúrnom

stredisku.

(5) Neelektronická kópia elektronického registratúrneho záznamu, ktorú obecný úrad vyhotovil,   
nie je registratúrnym záznamom a neukladá sa do príručnej registratúry ani do registratúrneho strediska s výnimkou záznamov účtovného charakteru.

Alebo

(6) Do zavedenia elektronického systému správy registratúry alebo agendového systému obecný úrad neelektronickú kópiu elektronického registratúrneho záznamu ukladá v príručnej registratúre alebo registratúrnom stredisku.

(7) Elektronický registratúrny záznam sa ukladá vo formáte podľa osobitného predpisu,29 ktorý zaručí jeho nemennosť a umožní jeho zobrazenie používateľsky zrozumiteľným spôsobom.

(8) Miesto uloženia registratúry obecného úradu (ďalej len "príručná registratúra") určí starostka obce.

(9) Spisy sa ukladajú podľa ročníkov a podľa registratúrnych značiek v samostatnej úložnej jednotke pre každú registratúrnu značku, kde sú uložené podľa číselného poradia s najvyšším číslom navrchu.

(10) Úložná jednotka sa označuje štítkom s názvom obecného úradu, názvom druhu agendy priradenej k registratúrnej značke, registratúrnou značkou, znakom hodnoty, ak je v registratúrnom pláne ustanovený, lehotou uloženia a ročníkom spisov. Vzor štítku s identifikačnými údajmi je uvedený v prílohe č. 5 tohto predpisu.

(11) Uzatvorené spisy sa po roku úschovy v príručnej registratúre premiestňujú do registratúrneho strediska. Uzatvorené spisy z elektronickej príručnej registratúry sa presunú do elektronického registratúrneho strediska v elektronickom systéme správy registratúry*.*

**Čl. 16**

**Registratúrne stredisko**

(1) Činnosť registratúrneho strediska upravuje osobitný predpis.[[26]](#footnote-26)

(2) Za správu registratúrneho strediska zodpovedá administratívny zamestnanec obecného úradu.

(3) Administratívny zamestnanec obecného úradu

a) preberá do registratúrneho strediska uzatvorené spisy,

b) eviduje prevzaté spisy,

c) označuje a ukladá prevzaté spisy,

d) bezpečne uschováva a všestranne ochraňuje prevzaté spisy,

e) zabezpečuje prístup k prevzatým spisom a jeho evidenciu,

f) zabezpečuje vyraďovanie spisov vrátane vyraďovania špeciálnych druhov záznamov,

g) usmerňuje postup pri dodržiavaní ustanovení tohto predpisu,

h) zabezpečuje školenia k tomuto predpisu,

i) je vecným správcom elektronického systému správy registratúry,

(4) Spisy sa v registratúrnom stredisku ukladajú podľa ročníkov a podľa registratúrnych značiek   
so zachovaním číselného poradia v rámci registratúrnej značky.

(5) V registratúrnom stredisku sa ukladajú aj špeciálne druhy registratúrnych záznamov.

**ŠIESTA ČASŤ**

**Čl. 17**

**Prístup k registratúre**

(1) Prístup k registratúre upravuje osobitný predpis.[[27]](#footnote-27)

(2) Prístup k spisom uloženým v príručnej registratúre alebo v registratúrnom stredisku   
sa zamestnancom obecného úradu umožňuje v rozsahu potrebnom na plnenie svojich pracovných úloh v prítomnosti administratívneho zamestnanca.

(3) Zamestnancom sa spisy vypožičiavajú na 15 pracovaných dní. Zamestnanec potvrdí prevzatie vypožičaného spisu podpisom na výpožičnom lístku. Výpožičný lístok sa vyplňuje v dvoch vyhotoveniach a pre každý vyžiadaný spis osobitne. Výpožičný lístok, ktorého vzor tvorí prílohu č. 6 tohto predpisu, sa vloží na miesto vypožičaného spisu.

(4) Obecný úrad umožní na základe písomného poverenia nazeranie do registratúry právnickým osobám, ktoré do nich potrebujú nazrieť v súvislosti s plnením svojich pracovných úloh. Obecný úrad môže povoliť nazretie do spisov na základe písomnej žiadosti aj iným osobám, ak sa ich týkajú a ak preukážu odôvodnenosť svojej požiadavky.

(5) Vypožičanie spisu mimo obecný úrad môže povoliť len starostka obce. V takom prípade sa vyhotoví reverz, ktorého vzor tvorí prílohu č. 7 tohto predpisu. Reverz sa vyhotoví v dvoch exemplároch a uvedie sa v ňom číslo spisu, vec, počet listov, počet a druh príloh, identifikačné údaje o žiadateľovi. Elektronický registratúrny záznam a elektronický spis sa nevypožičiava, sprístupňuje sa spravidla vyhotovením kópie .

(6) Spisy sa vypožičiavajú mimo obecný úrad v ním určených lehotách. Administratívny zamestnanec môže so súhlasom starostky obce lehotu v odôvodnených prípadoch predĺžiť.

(7) Administratívny zamestnanec vedie o prístupe k registratúre evidenciu. Kontroluje dodržiavanie lehoty vypožičania; po vrátení spisu odovzdá kópiu výpožičného lístka alebo reverzu tomu, kto spis vrátil.

(8) Obecný úrad vyhotovuje na základe písomnej žiadosti oprávnenej osoby odpis, výpis, potvrdenie   
z registratúrneho záznamu a kópiu registratúrneho záznamu za úhradu nákladov a osvedčuje   
na nich ich zhodu s registratúrnym záznamom; úradom osvedčený odpis, výpis, potvrdenie a kópia nahrádzajú originál registratúrneho záznamu.[[28]](#footnote-28) Úrad z vlastných registratúrnych záznamov a registratúrnych záznamov svojho predchodcu bezodplatne vyhotoví osvedčenú kópiu formou zaručenej konverzie.

**SIEDMA ČASŤ**

**VYRAĎOVANIE SPISOV**

**Čl. 18**

**Zásady hodnotenia a vyraďovania spisov**

**a špeciálnych druhov registratúrnych záznamov**

(1) Hodnotenie a vyraďovanie je súhrn odborných činností, pri ktorých sa z registratúry vyčleňujú registratúrne záznamy (spisy), ktorým uplynula lehota uloženia a posudzuje sa ich dokumentárna hodnota.

(2) Predmetom vyraďovania sú všetky spisy, ktoré nie sú potrebné na ďalšiu činnosť obecného úradu[[29]](#footnote-29) a ktorým uplynuli ich lehoty uloženia.

(3) Vyraďovanie spisov zahŕňa posúdenie a rozhodnutie, že

a) spis má trvalú dokumentárnu hodnotu, a preto po uplynutí lehoty uloženia a po vyradení   
z registratúry je určený do trvalej archívnej starostlivosti archívu,

b) spis nemá trvalú dokumentárnu archívnu hodnotu, a preto po uplynutí lehoty uloženia   
a po vyradení z registratúry je určený na zničenie.

(4) Ustanovenia tohto nariadenia sa vzťahujú aj na hodnotenie a vyraďovanie špeciálnych druhov registratúrnych záznamov s odchýlkami podľa osobitných predpisov.[[30]](#footnote-30)

**Čl. 19**

**Znak hodnoty a lehota uloženia.**

(1) Znak hodnoty ,,A“ sa vzťahuje iba na jedno vyhotovenie registratúrneho záznamu.   
Pri registratúrnych záznamoch je to u príjemcu prvopis podania a u pôvodcu rovnopis odoslaného registratúrneho záznamu. Všetky ostatné vyhotovenia, a to duplikáty a multiplikáty, ktoré pôvodca rozšíril, sa všeobecne považujú za registratúrne záznamy bez trvalej dokumentárnej hodnoty   
a môžu sa navrhnúť na vyradenie, ak už nie sú potrebné pre ďalšiu činnosť obecného úradu.

(2) Lehotu uloženia spisov ustanovuje registratúrny plán. Lehota začína plynúť 1. januára roku nasledujúcom po roku, v ktorom bol spis uzatvorený alebo po splnení podmienky ustanovenej   
na začatie jej plynutia v registratúrnom pláne.

(3) Návrhy na predĺženie, prípadne skrátenie lehôt uloženia sa predkladajú administratívnemu zamestnancovi.

(4) Registratúrne záznamy sa môžu vyradiť pred uplynutím schválenej lehoty uloženia, ak

a) úrad zaniká bez právneho nástupcu podľa § 16 ods. 2 písm. o) zákona,

b) sa skracuje lehota uloženia podľa registratúrneho plánu platného v čase vyraďovania registratúrnych záznamov,

c) úrad písomne vyhlási, že vyhotovil hodnoverné kópie registratúrnych záznamov,

d) degradácia registratúrnych záznamov spôsobená mimoriadnou udalosťou alebo nedostatočnou ochranou dosahuje stupeň, kedy ich už nie je možné zachrániť.[[31]](#footnote-31)

**Čl. 20**

**Postup pri vyraďovaní spisov a špeciálnych druhov**

**záznamov**

(1) Návrh na vyradenie spisov a špeciálnych druhov registratúrnych záznamov, ktorým uplynuli lehoty uloženia (ďalej len „vyraďovanie spisov“), vzniknutých z jeho  činnosti obecný úrad predkladá archívnemu orgánu minimálne raz za päť rokov.[[32]](#footnote-32)

(2) Starostka obce dôsledne dbá, aby obecný úrad zabezpečil pravidelné a plánovité vyraďovanie spisov v súlade s ustanoveniami registratúrneho poriadku.

(3) Vyraďovanie spisov sa pripravuje v registratúrnom stredisku.

**Čl. 21**

**Návrh na vyradenie spisov**

(1) Administratívny zamestnanec pripraví návrh na vyradenie spisov (ďalej len „návrh“). K návrhu priloží zoznam vecných skupín spisov so znakom hodnoty ,,A" a zoznam vecných skupín spisov bez znaku hodnoty ,,A". Obecný úrad vypracuje návrh a zoznamy podľa vzorov zverejnených na webovom sídle ministerstva vnútra.

(2) V prípade osobitného vyraďovacieho konania podľa čl. 19 ods. 4 písm. a), c) alebo d) tohto registratúrneho poriadku administratívny zamestnanec pripraví návrh na osobitné vyradenie spisov[[33]](#footnote-33). K návrhu na osobitné vyradenie priloží zoznam vecných skupín spisov so znakom hodnoty ,,A" a zoznam vecných skupín spisov bez znaku hodnoty ,,A“.Obecný úrad vypracuje návrh na osobitné vyradenie a zoznamy podľa vzorov zverejnených na webovom sídle ministerstva vnútra.

(3) Návrh na vyradenie registratúrnych záznamov obsahujúcich utajované skutočnosti aj s prílohami (zoznamami) sa predkladá odboru archívov a registratúr sekcie verejnej správy Ministerstva vnútra Slovenskej republiky, Križkova 7, Bratislava.

(4) Obecný úrad predloží návrh na vyradenie predložiť aj prostredníctvom elektronických archívnych služieb Ministerstva vnútra Slovenskej republiky (portál MV SR).

(5) Spisy uvedené v návrhu zostanú uložené v registratúrnom stredisku, v elektronickom registratúrnom stredisku v elektronickom systéme správy registratúry, v module dlhodobého uchovávania alebo v agendovom informačnom systéme tak, aby pri odbornej archívnej prehliadke mohli byť pohotovo predložené zamestnancom archívneho orgánu.

(6) Archívny orgán posúdi návrh a preverí jeho nadväznosť na predchádzajúce vyraďovacie konanie. Neúplný alebo nekvalitný návrh vráti na doplnenie alebo na prepracovanie. Môže vykonať odbornú archívnu prehliadku, posúdi dokumentárnu hodnotu spisov a vydá rozhodnutie, v ktorom stanoví, ktoré spisy majú trvalú dokumentárnu hodnotu a sú určené do trvalej archívnej starostlivosti a ktoré spisy nemajú trvalú dokumentárnu hodnotu a sú určené na zničenie.[[34]](#footnote-34)

**Čl. 22**

**Preberanie spisov posúdených ako archívne dokumenty**

(1) Vyradenie spisov sa vyznačí v evidencii registratúrneho strediska.

(2) Obecný úrad zabezpečí všestrannú ochranu spisov, ktoré boli posúdené ako archívne dokumenty   
do času, kým ich archív neprevezme do trvalej archívnej starostlivosti. Tieto spisy sa ukladajú oddelene od ostatných spisov.

(3) Archív preberá do trvalej archívnej starostlivosti ucelené súbory archívnych dokumentov alebo ich ucelené časti uložené v označených úložných jednotkách protokolárne, v dohodnutej lehote. Dokladom o prevzatí archívnych dokumentov je dvojmo vyhotovený preberací protokol vyhotovený archívom.[[35]](#footnote-35)

(4) Preberanie elektronických archívnych dokumentov upravuje osobitný predpis.[[36]](#footnote-36) Pri odovzdávaní elektronických archívnych dokumentov obecný úrad postupuje podľa pokynov archívneho orgánu.

**OSMA ČASŤ**

**SPOLOČNÉ USTANOVENIA**

**Čl. 23**

**Spisová rozluka**

(1) Spisovú rozluku upravuje osobitný predpis.[[37]](#footnote-37)

(2) Spisová rozluka sa vykoná pri organizačných zmenách obecného úradu väčšieho rozsahu alebo   
pri zmene jeho pôsobnosti.

**Čl. 24**

**Správa registratúry pri výkone práce mimo pracoviska**

(1) Správu registratúry pri výkone práce mimo pracoviska upravuje osobitný predpis.[[38]](#footnote-38)

(2) Pri výkone práce mimo pracoviska sa evidujú všetky doručené a odoslané záznamy (elektronické aj   
 neelektronické).

(3) Ak bezpečnostné pravidlá prevádzky elektronického systému správy registratúry neumožňujú   
 zamestnancom pri výkone práce mimo pracoviska nastaviť prístup do informačného systému alebo   
 úrad nemá informačný systém zavedený, odporúča sa pre externú aj internú komunikáciu využívať   
 elektronickú poštu (e-mail).

(5) Všetky registratúrne záznamy vzniknuté pri výkone práce mimo pracoviska sú súčasťou registratúry   
 úradu.

**Čl. 25**

**Správa registratúry v mimoriadnej situácii**

(1) Správu registratúry v mimoriadnej situácii upravuje osobitný predpis.[[39]](#footnote-39)

(2) Náhradnú evidenciu pri správe registratúry v mimoriadnej situácii obecný úrad vedie spravidla   
bez využitia elektronického systému správy registratúry, prostredníctvom registratúrneho denníka.

(3) Náhradná evidencia sa vedie v súlade s metodikou Ministerstva vnútra Slovenskej republiky, ktorá bude obecnému úradu v prípade potreby poskytnutá.

(4) Číslo spisu evidovaného v náhradnej evidencii sa dopĺňa o  skratku „MS“ oddeleného od roku pomlčkou.

**DEVIATA ČASŤ**

**ZÁVEREČNÉ USTANOVENIA**

**Čl. 26**

**Záverečné ustanovenia**

Zrušuje sa Nariadenie Obecného úradu v Slovenských Kľačanoch č. 82/2016 z 27. apríla 2016 o registratúrnom poriadku..

**Čl. 27**

Tento registratúrny poriadok nadobúda účinnosť 1. decembra 2023.

Č.j.: 145/2023

...........................................

Mgr. Anna Mužíková – starostka obce

Príloha č. 1 k Registratúrnemu poriadku Obecného úradu v Slov. Kľačanoch

**REGISTRATÚRNY PLÁN**

Príloha č. 2 k Registratúrnemu poriadku Obecného úradu v Slov. Kľačanoch

**PREZENTAČNÁ PEČIATKA**

Odtlačiť prezentačnú pečiatku používanú na úrade

Príloha č. 3 k Registratúrnemu poriadku Obecného úradu v Slov. Kľačanoch

*(Vzor)*

**OBSAH SPISU**

*názov pôvodcu*

*adresa pôvodcu*

|  |
| --- |
|  |

Vec: Číslo spisu:

|  |  |  |  |  |  |  |  |
| --- | --- | --- | --- | --- | --- | --- | --- |
| Por.  č.  zázn. | Dátum  doručenia/  odoslania | Odosielateľ/  adresát | Vec | Počet  príloh | Dátum  vybavenia | Spôsob  vybavenia | Forma  Originálu  záznamu |
| 001 |  |  |  |  |  |  |  |
| 002 |  |  |  |  |  |  |  |
| 003 |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| .. |  |  |  |  |  |  |  |
| N |  |  |  |  |  |  |  |

|  |
| --- |
| Vyhotovil: |
| Dňa: |
|  |
|  |

Príloha č. 4 k Registratúrnemu poriadku Obecného úradu v Slov.Kľačanoch

*(Vzor)*

**SPISOVÝ OBAL**

*Spisový obal upraviť podľa podmienok úradu s dodržaním všetkých predpísaných údajov.*

|  |  |  |
| --- | --- | --- |
| Názov úradu | | |
|  | | |
|  | | |
|  | | |
|  | | |
| Číslo spisu: | | |
|  | Registratúrna značka: |  |
|  | Lehota uloženia: |  |
|  | Znak hodnoty: |  |
|  | Text:  Obmedzený prístup:  Stupeň dôvernosti: | : |
|  | | |
|  | | |
|  | | |
|  | | |
| **S P I S O V Ý O B A L** | | |
| Vec | | |
| *Označenie veci spisu* | | |
|  | | |
|  | | |
|  | | |
|  | | |
|  | | |
|  | | |
| Dátum evidencie: | | |
| Vybavuje: | | |
|  | | |

Dátum uzatvorenia spisu:

Príloha č. 5 k Registratúrnemu poriadku Obecného úradu v Slov. Kľačanoch

*(Vzor)*

**ŠTÍTOK S IDENTIFIKAČNÝMI ÚDAJMI**

|  |  |
| --- | --- |
| **Názov pôvodcu**  **názov organizačného útvaru** | |
| **Vec** | |
| **Registratúrna**  **značka:** | **Znak hodnoty a**  **Lehota uloženia:** |
| **Ročník spisov:** | **Poznámka:** |

Príloha č. 6 k Registratúrnemu poriadku Obecného úradu v Slov. Kľačanoch

**VÝPOŽIČNÝ LÍSTOK**

|  |  |  |
| --- | --- | --- |
| Registratúrna značka: | Vybral:  (kto, kedy) | Žiadatel': |
| Číslo spisu: | Založil:  (kto, kedy) | Podpis:  potvrdzujúci prevzatie: |
| Počet listov: |

Príloha č. 7 k Registratúrnemu poriadku Obecného úradu v Slov. Kľačanoch

**REVERZ**

**...........................................................................................................................................**

Názov úradu

Vaše číslo:

Naše číslo:

Výpožičná lehota:

Dátum:

REVERZ

**......................................................................**

**......................................................................**

**......................................................................**

**......................................................................**

Potvrdzujeme, že sme prevzali spis (záznam) ako výpožičku od.................................

Zaväzujeme sa, že spis (záznam) bude bezpečne uložený a použitý len v úradných miestnostiach a za tým účelom, pre ktorý bol vypožičaný. Ďalej sa zaväzujeme, že spis (záznam) vrátime v pôvodnom fyzickom stave, usporiadaní a rozsahu, stanovenej lehote a dohodnutým spôsobom, a to do:.................................

Požičaný bol tento spis (záznam)

**....................................................................................................................................................................**

**....................................................................................................................................................................**

**....................................................................................................................................................................**

**....................................................................................................................................................................**

**....................................................................................................................................................................**

**....................................................................................................................................................................**

Vrátené dňa: ................... Vypožičané dňa.........................

Meno a priezvisko administratívneho Meno a priezvisko

zamestnanca: ......................... zástupcu žiadateľa o výpožičku:

**..................................................**

Podpis: ..................................... Podpis: ......................................

Pečiatka: Pečiatka:

1. § 16 ods. 3 zákona č. 395/2002 Z. z. o archívoch a registratúrach a o doplnení niektorých zákonov v znení neskorších predpisov. [↑](#footnote-ref-1)
2. Napríklad zákon č. 431/2002 Z. z. o účtovníctve v znení neskorších predpisov, zákon č. 9/2010 Z. z. o sťažnostiach v znení neskorších predpisov, zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, vyhláška Národného bezpečnostného úradu   
   č. 48/2019 Z. z. o administratívnej bezpečnosti *(doplniť podľa podmienok úradu).* [↑](#footnote-ref-2)
3. *Uviesť interný predpis, ktorý upravuje prevádzku informačného systému na správu registratúry.* [↑](#footnote-ref-3)
4. § 17 vyhlášky Ministerstva vnútra Slovenskej republiky č. 410/2015 Z. z. o podrobnostiach výkonu správy registratúry orgánov verejnej moci a o tvorbe spisu. [↑](#footnote-ref-4)
5. § 24 a § 24a zákona č. 395/2002 Z. z. [↑](#footnote-ref-5)
6. § 3 ods. 3 písm. c) zákona č. 270/1995 Z. z. o štátnom jazyku Slovenskej republiky v znení neskorších predpisov. [↑](#footnote-ref-6)
7. *uviesť všeobecne záväzné a interné predpisy podľa podmienok obecného úradu* [↑](#footnote-ref-7)
8. § 1 až § 3 vyhlášky č. 410/2015 Z. z. v znení neskorších predpisov [↑](#footnote-ref-8)
9. § 4 vyhlášky č. 410/2015 Z. z. v znení neskorších predpisov [↑](#footnote-ref-9)
10. § 5 vyhlášky č. 410/2015 Z. z. v znení neskorších predpisov [↑](#footnote-ref-10)
11. § 6 a § 10 vyhlášky č. 410/2015 Z. z. v znení neskorších predpisov [↑](#footnote-ref-11)
12. § 35 a § 36 zákona o e-Governmente. [↑](#footnote-ref-12)
13. § 7 a 9 vyhlášky č. 410/2015 Z. z. v znení neskorších predpisov [↑](#footnote-ref-13)
14. § 12 vyhlášky č. 410/2015 Z. z. v znení neskorších predpisov [↑](#footnote-ref-14)
15. STN 01 6910 Pravidlá písania a úpravy písomností

    STN 88 6101 Predtlač listových papierov na úradné a obchodné listy [↑](#footnote-ref-15)
16. § 16 ods. 2 písm. j) a k) zákona č. 395/2002 Z. z. [↑](#footnote-ref-16)
17. § 28 ods. 3 zákona č. 305/2013 Z. z. o e-Governmente). [↑](#footnote-ref-17)
18. § 13 vyhlášky č. 410/2015 Z. z. v znení neskorších predpisov [↑](#footnote-ref-18)
19. U*viesť internú normu (organizačný poriadok).* [↑](#footnote-ref-19)
20. § 14 vyhlášky č. 410/2015 Z. z. v znení neskorších predpisov [↑](#footnote-ref-20)
21. *Uviesť organizačný poriadok, alebo podpisový poriadok (podľa podmienok obecného úradu).* [↑](#footnote-ref-21)
22. § 15 vyhlášky č. 410/2015 Z. z. v znení neskorších predpisov [↑](#footnote-ref-22)
23. § 18 až § 20 vyhláška Úradu podpredsedu vlády Slovenskej republiky pre investície a informatizáciu č. 78/2020   
     Z. z. o štandardoch pre informačné technológie verejnej správy v znení vyhlášky č. 546/2021 Z. z. [↑](#footnote-ref-23)
24. § 18 vyhlášky č. 410/2015 Z. z. v znení neskorších predpisov [↑](#footnote-ref-24)
25. § 20 ods. 1 vyhlášky č. 628/2002 Z. z., ktorou sa vykonávajú niektoré ustanovenia zákona o archívoch a registratúrach a o doplnení niektorých zákonov v znení neskorších predpisov. [↑](#footnote-ref-25)
26. § 20 vyhlášky č. 410/2015 Z. z. v znení neskorších predpisov [↑](#footnote-ref-26)
27. § 21 vyhlášky č. 410/2015 Z. z. v znení vyhlášky č. 49/2019 Z. z., zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. [↑](#footnote-ref-27)
28. § 16 ods. 2 písm. l) zákona č. 395/2002 Z. z. v znení zákona č. 266/2015 Z. z. [↑](#footnote-ref-28)
29. § 19 ods. 1 zákona č. 395/2002 Z. z. [↑](#footnote-ref-29)
30. Napríklad zákon č. 431/2002 Z. z. v znení neskorších predpisov, vyhláška č. 48/2019 z. z. [↑](#footnote-ref-30)
31. § 10 ods. 5 vyhlášky č. 628/2002 Z. z. v znení neskorších predpisov [↑](#footnote-ref-31)
32. § 18 až § 22 zákona č. 395/2002 Z. z. [↑](#footnote-ref-32)
33. § 11 ods. 2 vyhlášky č. 628/2002 Z. z. v znení neskorších predpisov [↑](#footnote-ref-33)
34. § 18 ods. 1 a § 24 ods. 3 písm. d) 1. bod zákona č. 395/2002 Z. z.

    § 12 vyhlášky č. 628/2002 Z. Z. [↑](#footnote-ref-34)
35. § 24 ods. 3 písm. e) zákona č. 395/2002 Z. z.

    § 14 vyhlášky č. 628/2002 Z. z. [↑](#footnote-ref-35)
36. §14a vyhlášky č. 628/2002 Z. z. [↑](#footnote-ref-36)
37. § 22 vyhlášky č. 410/2015 Z. z. v znení neskorších predpisov [↑](#footnote-ref-37)
38. § 23a vyhlášky č. 410/2015 Z. z. v znení neskorších predpisov [↑](#footnote-ref-38)
39. § 24 č. 410/2015 Z. z. v znení neskorších predpisov [↑](#footnote-ref-39)